Apríl 2010

Udalosti 
 10. apríl – Letecké nešťastie v Smolensku; neďaleko Smolensku sa zrútil Tupolev Tu-154, pri nešťastí zahynul aj poľský prezident Lech Kaczyński.
 14. apríl – Islandská sopka Eyjafjallajökull explodovala druhýkrát za tento rok. Hoci explózia nebola príliš silná, roztopila veľkú časť ľadovca, ktorý spôsobil vznik malých sklovitých častíc v láve a tie boli unášané spolu so sopečným popolom v atmosfére.http://www.astro.cz/apod/ap100419.html
 14. apríl – Na základe pozorovaní observatória ESO (European Southern Observatory) objavili exoplanéty, ktoré obiehajú materskú hviezdu v protismere jej rotácie. Tento unikátny objav je úplne v protiklade s teóriou formovania planét v protoplanetárnom disku, podľa ktorej musia planéty a menšie telesá planetárnych sústav primárne obiehať svoju hviezdu v smere totožnom so smerom jej rotácie. V slnečnej sústave sa všetky planéty riadia týmto pravidlom a prvé objavené exoplanéty so známou dráhou tiež toto pravidlo dodržiavali. Astronómovia však v súčasnosti poznajú už šesť exoplanét, ktoré obiehajú materskú hviezdu v opačnom smere. Ako jediné možné vysvetlenie so zachovaním pôvodnej teórie formovania planét sa javí neskoršie otočenie zmyslu obehu dráh planét do protismeru.http://spaceprobes.kosmo.cz/index.php?sekce=hotnews
 26. apríl – Kamera HiRISE (High Resolution Imaging Science Experiment) sondy MRO (Mars Reconnaissance Orbiter) zaznamenala prinajmenšom tri ďalšie lavíny na Marse, presnejšie oblaky prachu, ktoré vznikli ako následok týchto lavín. Na základe nových pozorovaní ako aj pozorovaní predchádzajúcich lavín sa zistilo, že tieto zosuvy námrazy nastávajú na severnej pologuli Marsu pravdepodobne každú jar.http://www.astrovm.cz/cz/pro-navstevniky/novinky_obr/dalsi-laviny-na-planete-mars.html

 Úmrtia 
 3. apríl – Eugène Terre'Blanche, radikálny juhoafrický belošský politik a aktivista (* 1941)
 5. apríl – Vitalij Ivanovič Sevastianov, sovietsky konštruktér a kozmonaut ruskej národnosti (* 1935)
 7. apríl – Christopher Cazenove, anglický herec (* 1945)
 8. apríl – Juraj Fabián, významný slovenský kardiológ (* 1935)
 8. apríl – Malcolm McLaren, anglický hudobník a manažér skupiny Sex Pistols (* 1946)
 10. apríl – Krystyna Bochenková, poľská novinárka a politička (* 1953)
 10. apríl – Ryszard Kaczorowski, poľský štátnik (* 1919)
 10. apríl – Maria Kaczyńská, manželka bývalého poľského prezidenta Lecha Kaczyńskeho (* 1942)
 10. apríl – Lech Kaczyński, poľský prezident (* 1949)
 10. apríl – Janusz Kurtyka, poľský historik (* 1960)
 10. apríl – Sławomir Skrzypek, poľský ekonóm, guvernér Poľskej národnej banky (* 1963)
 14. apríl – Peter Steele, americký skladateľ, basgitarista a spevák, pôsobil v goticko metalovej skupine Type O Negative (* 1962)
 14. apríl – Gerhard Zemann, rakúsky herec (* 1940)
 16. apríl – Tomáš Špidlík, český kardinál a teológ (* 1919)
 21. apríl – Juan Antonio Samaranch, bývalý predseda Medzinárodného olympijského výboru (* 1920)

 Referencie 

2010